U-II-91/92
Datum: 1992-10-22T00:00:00.000+01:00
ecli: ECLI:SI:USRS:1992:U.II.91.92
vrsta: drugi akti
zadeva: spori o pristojnosti
objavljeno: OdlUS I, 69 | 22.10.1992
dokument: US16147
akt: Spor o pristojnosti
resitev: zavrženje
izrek: Ustavno sodišče ne sprejme predloga Izvršnega sveta Skupščine mesta Ljubljana, da odloči v sporu zaradi pristojnosti med mestom Ljubljana in občino Ljubljana Šiška.
stavek: Izvršni svet skupščine družbenopolitične skupnosti po določbi četrte alinee 11. člena zakona o postopku pred Ustavnim sodiščem SR Slovenije ni upravičen začeti postopek pred ustavnim sodiščem zaradi spora o pristojnosti med družbenopolitičnimi skupnostmi; tak postopek lahko začne s predlogom samo skupščina družbenopolitične skupnosti.
odlocitev: sklep
geslo: Spor o pristojnosti med mestom in občino - skupščina družbenopolitične skupnosti kot legitimirani predlagatelj, ne pa izvršni svet skupščine mesta.
podlaga: Zakon o postopku pred Ustavnim sodiščem SR Slovenije (ZUSS), 4. al. 11., 2. al. 3. odst. 25. čl.
vlagatelj: Izvršni svet Skupščine mesta Ljubljana
datum_vloge: 1992-07-23T22:00:00.000Z
datum_odlocitve: 1992-10-21T23:00:00.000Z

# U-II-91/92 - 5

22/10-1992

## S K L E P

Ustavno sodišče je na vlogo Izvršnega sveta Skupščine mesta Ljubljana v sporu zaradi pristojnosti med mestom Ljubljana in občino Ljubljana Šiška na seji dne 22/10-1992

## s k l e n i l o :

Ustavno sodišče ne sprejme predloga Izvršnega sveta Skupščine mesta Ljubljana, da odloči v sporu zaradi pristojnosti med mestom Ljubljana in občino Ljubljana Šiška.

### O b r a z l o ž i t e v

Izvršni svet Skupščine mesta Ljubljana je z vlogo, ki jo je naslovil kot pobudo, predlagal, naj ustavno sodišče odloči v sporu zaradi pristojnosti med mestom Ljubljana in občino Ljubljana Šiška, ugotovi, da so bile pravice mesta Ljubljane kršene, in odpravi posledice te kršitve. V vlogi navaja, da je Skupščina občine Ljubljana Šiška dne 23/6-1992 sprejela odlok o ustanovitvi Sklada stavbnih zemljišč občine Ljubljana Šiška (Uradni list RS, št. 33/92), čeprav to ni pravica in dolžnost občine. Po XLI. amandmaju k ustavi SRS in po določbah mestnega statuta je namreč ustanavljanje sklada stavbnih zemljišč pravica in dolžnost mesta Ljubljane in ne ljubljanskih občin.

Po določbi četrte alinee 11. člena zakona o postopku pred Ustavnim sodiščem SR Slovenije (Uradni list SRS, št. 39/74 in 28/76) lahko s predlogom začne postopek pred ustavnim sodiščem zaradi spora o pristojnosti med družbenopolitičnimi skupnostmi le skupščina družbenopolitične skupnosti in ne izvršni svet te skupščine. Tega postopka torej Izvršni svet Skupščine mesta Ljubljana ne more začeti. Zato je ustavno sodišče sklenilo, da njegovega predloga ne sprejme.

Ustavno sodišče je sprejelo ta sklep na podlagi 7. člena ustavnega zakona za izvedbo ustave Republike Slovenije ob uporabi 2. alinee tretjega odstavka 25. člena zakona o postopku pred Ustavnim sodiščem SR Slovenije.

P r e d s e d n i k

dr. Peter Jambrek